पणजी के पास महिला से सामूहिक बलात्कार  
पणजी के पास स्थित बेतुल गांव में छह लोगों ने 32 वर्षीय एक महिला के साथ कथित रूप से सामूहिक बलात्कार किया।
पणजी के पास स्थित बेतुल गांव में छह लोगों ने 32 वर्षीय एक महिला के साथ कथित रूप से सामूहिक बलात्कार किया। पुलिस ने कहा कि इस मामले का मुख्य आरोपी गिरफ्तार कर लिया गया है।  नूवेम गांव में घरेलू कामगार महिला की ओर से दर्ज शिकायत में कहा गया कि छह लोगों ने उसका अपहरण करके शनिवार की शाम बेतुल गांव के होटल में बलात्कार किया। पुलिस अधीक्षक एलन डीसा ने कहा कि अन्य आरोपियों को पकड़ने का अभियान चलाया जा रहा है। पुलिस ने कहा कि गिरफ्तार आरोपी पीड़िता को घर तक छोड़ने के बहाने एक होटल में ले गया जहां उसने पहले से मौजूद पांच अन्य आरोपियों के साथ मिलकर शनिवार की शाम महिला के साथ सामूहिक बलात्कार किया।